Hêzanê Xelisnayîşê Efrînî (HRE) derheqê çalakîyanê xo yê vera artêşa tirke ya îşxalkere û cerganê ci de eşkerayîyêke daye.
Eşkerayîye wina ya:
''Hêrişê artêşa tirke ya îşxalkere yê vera herêma ma bêmabên dewam kenê. Ma çarçewa xopawitişê meşrûyî de pê çalakîyanê xo cewab danê nê hêrişan. Na çarçewe de;
23ê tebaxe de dewa Meryemîne ya Şera de hêzanê ma da baregehê artêşa tirke ya îşxalkere û 2 leşkerê tirkî kişîyayî, 1 leşker zî birîndar bi.  4ê êlule de dewa Kil Cibrînî ya Ezazî de vera baregehê artêşa îşxalkere çalakîyêke ameye kerdene û çalakîye de leşkerêk kişîya û 2 leşkerî zî birîndar bîyî. 7ê êlule de cepheyê Hirbilî yê Şehba de netîceya çalakîyêke de 4 cergî kişîyayî û cergêk zî birîndar bi. 8ê êlule de nêzdîyê dewa Şêx Îsayî yê Til Rifetî de çalakîyêke de leşkerêk kişîya. 9ê êlule de Cerablus de netîceya çalakîyêka bitesîre de 2 cergî kişîyayî û çalakîyêka bîne de zî 6 cergî kişîyayî, depoyê cebilxaneyî ame îmhakerdene.
Nê çalakîyan de bi temamî 4ê ci leşkerî 16 îşxalkerî ameyî kiştene; 3 leşker û cergêk zî birîndar bîyî. Vera artêşa îşxalkere çalakîyê ma do dewam bikerê.''
